Jamilena

Jamilena [ĥamiLEna] estas vilaĝo kaj municipo de la Aŭtonoma Komunumo Andaluzio, en la provinco Ĥaeno, sude de Hispanio.

Priskribo
La areo de la municipo estas 8,99 km2 kie loĝas 3 293 geloĝantoj (2019), do loĝdenso estas 371,86 loĝ./km2.
eta|maldekstre|250px|Olivarbaroj de la municipo Jamilena.
Jamilena situas sur la centro de la komarko Metropola Areo de Ĥaeno en la okcidento de la provinco, lime kun Martos,  Torredonjimeno, Torredelcampo kaj Los Villares. Estas sur 765 m de altitudo, en tipa pejzaĝo de olivarbaroj je 16 km de la provinca ĉefurbo Ĥaeno. Aliflanke de la montaro sur kiu kuŝas la setlejo (konata kiel Peña aŭ Pecho de la Fuente), estas la monteto Cerro Miguelico kaj la natura loko de la Arbaro La Bañizuela. 

Estas kelkaj industrioj, ĉefe olivmuelejoj por produktado de olivoleo kaj ajloj, kaj entreprenoj de la sektoroj de metalo kaj konstruado. Estas ankaŭ minaj instalaĵoj, inter kiuj la ŝtonminejo de cemento kiun ekspluatis la entrepreno Holcim.

Historio
Kvankam en la areo estas restoj de multaj vilaoj de la epoko de la Romia Imperio, oni trovis en la teritorio kelkaj pli antikvaj restaĵoj, eble de iberoj. De la araba epoko de Al Andalus estis kastelo, kiu pasis poste al la Ordeno de Kalatravo, kiam la reĝo Fernando la 3-a donis la zonon al tiu Ordeno en 1228.

 Vidu ankaŭ 
 Listo de municipoj de provinco Ĥaeno

Kategorio:Loĝlokoj de provinco Ĥaeno
Kategorio:Metropola Areo de Ĥaeno